ตอนนี้จัดฟันอยู่ค่ะ เคยโดนฉัดยาชามาหลายครั้งตอนถอนฟัน 4 ซี่ แล้วก็ตอนนี้ปักหมุดจัดฟันซึ่งทุกครั้งตอนโดนฉีดยาชาจะเจ็บมากสุดๆ เคยทำหมุดโยก 1 ครั้งแล้วก็โดนฉีดยาชาปักใหม่มาครั้งนึง ครั้งนี้ก็โยกอีกข้างเดิมแต่ครั้งนี้ฉีดยาชาไม่รู้สึกอะไรเลย ไม่รู้ด้วยซ้ำว่าเอาเข็มแทงรึยัง หรือฉีดรึยัง เหมือนไม่ได้ทำอะไร แต่ก็รู้สึกชาปกติ มั่นใจว่าตรงนั้นไม่ได้ชามาแต่แรกค่ะ ตอนหมุดโยกเอามือไปแตะๆ ยังเจ็บเลยค่ะ ก็เลยถาม ก็บอกว่าอาจจะมีภูมิคุ้มกันต่อความเจ็บมากขึ้น แต่เราก็คิดว่ามันไม่น่าใช่หรอกมั้ง ไม่เคยได้ยินมาก่อนเลย
สวัสดีค่ะ กรณีดังกล่าวมา อาจจะเป็นอย่างที่ฟันกล่าว หรือมีสาเหตุอื่นๆเช่น มีปลายเส้นประสาทอักเสบหรือชาจากการขาดวิตามิน การเป็นเบาหวาน หรือมีการดื่มแอลกอฮอล์เรื้อรัง หรืออาจเกิดจากการรับความรู้สึกเจ็บปวดผิดปกติไป อาจเป็นปัญหาในสมองบางส่วน เป็นต้นแนะนำพบแพทย์ด้านระบบประสาทเพื่อตรวจร่างกายทางระบบประสาทอย่างละเอียดอีกครั้ง ว่ามีอาการชาหรือไม่รับรู้ความรู้สึกที่อื่นด้วยหรือไม่ เพราะการไม่รู้สึกถึงความเจ็บปวดเป็นความผิดปกติ และไม่ใช่เรื่องดี เนื่องจากพอมีอะไรที่เป็นอันตรายเข้ามา ร่างกายจะไม่รับรู้ จะไม่มีการหลบหลีก ก่อให้เกิดความเสียหายรุนแรงได้